Vroue Landbouvereniging van Kaapland | Koppie vir Kanker
Home>News >Caledon Tak >Koppie vir Kanker
Posted by VLV in Caledon Tak, News 04 Sep 2014
Liza Visage ( Leefstyl ) help met die voorbereiding van die eetgoed
Maryke Malone van Kansa, Belinda Splash en Lize van der Walt in lawwe
Donderdag, 4 September, het ongeveer 60 dames die jaarlikse Koppie vir Kanker bygewoon. Lize van der Walt, dogter van Wilna Snyman, (of soos meeste van ons haar ken as Madel van 7de Laan) het haar lewenspad met die dames kom deel. As jong dogtertjie het Lize al baie mooi geteken maar het nie baie tyd daaraan bestee nie. Wilna se eggenoot kon ook baie mooi teken. Na ongeveer ‘n tydperk van 12 jaar in die buiteland en baie moeilike tye het sy weer teruggekeer na Hermanus waar Wilna woonagtig is.
Die dames luister na Lize van der Walt
Verlede jaar was Lize ook gediagnoseer met borskanker. Dit was gelukkig van so ‘n aard dat dit nie nodig was om ‘n mastektomie te ondergaan soos haar moeder. Hierdie ervaring het haar lewens pad ‘n heeltemal ander rigting laat inneem. Sy het weer baie naby aan die Here gekom en ook weer begin om haar tyd aan haar skilderkuns te bestee. Tydens die oordra van haar verhaal het sy ‘n skildery geskilder. Hierdie skildery sal op die webwerf geplaas word om verkoop te word. ‘n Persentasie van die verkoopprys sal aan Kansa oorhandig word.
Lize van der Walt met haar skildery wat sy geverf het tydens haar
praatjie oor haar lewe
Sandra Venter, Bestuurder Caledon Spa, Maryke Malone van Cansa, Wilna
Snyman, Lize van der Walt, Belinda Splash en Retha Skein, Voorsitter
Belinda Splash is ‘n physio terapeut en het ‘n praatjie gelewer hoe massering pyn van kankerlyers kan verlig.
Toeks Matthee, VLV lid, was die gelukkige wenner van ‘n spa behandeling geskenk deur Sandra Venter, spa bestuurder by die Caledon Hotel Casino en Spa. Sandra het ook aan elke gas ‘n geskenkie uitgedeel.
Gaste, Anna Badenhorst, Annatjie van Wyngaardt, Jean Burger, Marieta
Lourens, Rina Pienaar en Joye Hoffmann, geniet die tee en eetgoed